Κατοχικό μάρκο

Το κατοχικό μάρκο ήταν νόμισμα το οποίο εξέδωσαν οι Γερμανικές στρατιωτικές αρχές στην Ελλάδα κατά στους πρώτους μήνες της περιόδου της Κατοχής, μέχρι τον Αύγουστο του 1941Η Κατοχή: Η Κατοχική περίοδος μέχρι τον Οκτώβριο του 1943, Σπύρος Γ. Γασπαρινάτος, σελ. 57, 1998, Ι. Σιδέρης. 

Η ισοτιμία του κατοχικού μάρκου είχε αρχικά οριστεί σε 50 δραχμές και από 23 Ιουνίου 1941 σε 60 δραχμέςΕθνική Αντίσταση, 1940-1945, Μανόλης Γλέζος, σελ. 264-265, 2006, Εκδ. Στοχαστής.

Η ένδειξη στο κατοχικό μάρκο ήταν Reichs Kredit Kassenscheine και μπορούσε να το εκδώσει κάθε στρατιωτική μονάδα που είχε το ειδικό εκτυπωτικό μηχάνημαΙστορία της εθνικής αντίστασης 1940-1945: Δοκίμιο, σελ. 59, Νέα Βιβλία, 1974.

Το κατοχικό μάρκο ήταν το ένα από τα δυο νομίσματα που εισήγαγαν οι κατοχικές δυνάμεις στα ελληνικά εδάφη. Το άλλο νόμισμα ήταν η ιονική δραχμή του ιταλικού στρατού κατοχής. Η εισαγωγή των νομισμάτων αυτών είχε ως συνέπεια την αλματώδη αύξηση του πληθωρισμού στην κατεχόμενη Ελλάδα, καθώς η εγχώρια δραχμή έχασε το αντίκρισμά της και υπέστη διαδοχικές υποτιμήσεις.

Οι γερμανικές στρατιωτικές δυνάμεις εξέδωσαν στρατιωτικά μάρκα και σε άλλες κατακτημένες χώρες, στην Πολωνία το 1939, στη Δανία, στη Νορβηγία, στην Ολλανδία, στο Βέλγιο και στη Γαλλία το 1940, στα Βαλκάνια και τη Ρωσία το 1941, είχαν υποχρεωτική χρήση και ήταν το νόμισμα με το οποίο πληρώνονταν οι Γερμανοί στρατιώτεςNazi Army 10 Pfennig , World coins, Germany, 3rd Reich.

 Δείτε επίσης 
 Ιονική δραχμή

Αναφορές

Κατηγορία:Κατοχή της Ελλάδας
Κατηγορία:Ιστορικά νομίσματα